Telekom România, cel mai mare grup de pe piața locală care oferă servicii de comunicații fixe și mobile, se luptă încă să-și atingă obiectivele enunțate în urmă cu trei ani când a renunțat la brandurile Cosmote și Romtelecom în favoarea „T“, respectiv să conducă industria locală de telecom către pachetele integrate de servicii și să devină cel mai mare furnizor de pachete fix-mobil.